CELEX: 31987R2934
Language: el
Date: 1987-09-30 00:00:00
Title: Κανονισμός (ΕΟΚ) αριθ. 2934/87 της Επιτροπής της 30ής Σεπτεμβρίου 1987 περί καθορισμού, για την περίοδο 1987/88, της ελάχιστης τιμής πωλήσεως στις βιομηχανίες μεταποιήσεως των αιματόσαρκων πορτοκαλιών που αποσύρονται από την αγορά

Avis juridique important

|

31987R2934

Κανονισμός (ΕΟΚ) αριθ. 2934/87 της Επιτροπής της 30ής Σεπτεμβρίου 1987 περί καθορισμού, για την περίοδο 1987/88, της ελάχιστης τιμής πωλήσεως στις βιομηχανίες μεταποιήσεως των αιματόσαρκων πορτοκαλιών που αποσύρονται από την αγορά  

Επίσημη Εφημερίδα αριθ. L 278 της 01/10/1987 σ. 0048 - 0048

***** ΚΑΝΟΝΙΣΜΟΣ (ΕΟΚ) αριθ. 2934/87 ΤΗΣ ΕΠΙΤΡΟΠΗΣ  της 30ής Σεπτεμβρίου 1987  περί καθορισμού, για την περίοδο 1987/88, της ελάχιστης τιμής πωλήσεως στις βιομηχανίες μεταποιήσεως των αιματόσαρκων πορτοκαλιών που αποσύρονται από την αγορά  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 2275/87 (2), και ιδίως το άρθρο 21 παράγραφος 4,  Εκτιμώντας:  ότι το άρθρο 2 του κανονισμού (ΕΟΚ) αριθ. 2448/77 της Επιτροπής της 8ης Νοεμβρίου 1977 περί καθορισμού των προϋποθέσεων για τη διάθεση των πορτοκαλιών που αποσύρονται από την αγορά στις βιομηχανίες μεταποιήσεως και περί τροποποιήσεως του κανονισμού (ΕΟΚ) αριθ. 1687/76 (3), όπως τροποποιήθηκε τελευταία από τον κανονισμό (ΕΟΚ) αριθ. 713/87 (4), προβλέπει ότι η ελάχιστη τιμή πωλήσεως καθορίζεται, πριν από την έναρξη κάθε περιόδου, λαμβανομένης υπόψη της κανονικής τιμής προμήθειας της βιομηχανίας για το συγκεκριμένο προϊόν·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο 1987/88, η ελάχιστη τιμή πωλήσεως που αναφέρεται στο άρθρο 2 του κανονισμού (ΕΟΚ) αριθ. 2448/77 καθορίζεται σε 52,42 ECU ανά τόνο καθαρού βάρους στη θύρα της αποθήκης στην οποία έχουν αποθηκευθεί τα εμπορεύματα.  Άρθρο 2  Ο παρών κανονισμός αρχίζει να ισχύει την 1η Δεκεμβρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Σεπτεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 209 της 31. 7. 1987, σ. 4.  (3) ΕΕ αριθ. L 285 της 9. 11. 1977, σ. 5.  (4) ΕΕ αριθ. L 70 της 13. 3. 1987, σ. 21.